Associació sense afany de lucre, que representa i defensa els drets i els interessos globals de les persones amb discapacitat auditiva i de les seves famílies, en tots els nivells.
Disposa de servei de gestió i treball social, servei d'acollida a la persona sorda postlocutiva, servei d'integració laboral i servei d'accessibilitat.
També disposa d'un servei d'atenció i suport a les famílies amb fills i filles amb sordesa.
Associació sense afany de lucre, destinada a les mares i els pares amb infants sords.
Aquests infants utilitzen implants coclears, audiòfons i aprenen el català, el castellà i el llenguatge de signes a casa.
L'APANSCE organitza activitats de lleure per a aquests infants i les seves famílies.
Disposa d'un servei d'acollida a aquestes famílies amb infants sords.
Entitat que vetlla per la representació i la defensa dels drets de les associacions membres i de totes les persones sordes, per aconseguir la seva plena participació i integració en la societat actual.
Treballa per aconseguir el desenvolupament adequat de la Llei de la llengua de signes catalana (LSC).
Té un servei de suport a les famílies i als infants amb sordesa amb la finalitat de donar suport, assessorament, atenció i orientació multidisciplinària.
Vetlla per l'atenció a les famílies i persones amb paràlisi cerebral i altres discapacitats físiques, per donar-los els coneixements i les eines suficients que afavoreixin el seu benestar.
Té un projecte destinat a les dones afectades de paràlisi cerebral i discapacitats afins, i a les mares i germanes de persones afectades, amb l'objectiu de formar-les i fomentar l'autoestima.
També fan activitats grupals de temps lliure, per potenciar l'autonomia personal i potenciar el respir de les persones cuidadores.
Associació sense afany de lucre destinada a persones afectades de paràlisi cerebral i altres patologies afins.
És un centre de diagnòstic i orientació terapèutica i rehabilitació integral.
Ofereix tractament precoç, servei de psiquiatria i psicologia, servei d'atenció ambulatòria especialitzada, servei d'hospitalització parcial, servei de rehabilitació ambulatòria, escola, llars i respir familiar, i orientació sociolaboral, entre altres serveis.
També disposa de grups d'ajuda mútua per a les famílies.
La seva missió és millorar la qualitat de vida i potenciar al màxim les possibilitats de desenvolupament de les persones amb paràlisi cerebral, discapacitats similars i dany cerebral adquirit i de les seves famílies, i també afavorir la seva inclusió familiar i social i promoure serveis per a l'atenció i la inclusió social de les persones amb paràlisi cerebral, discapacitats similars i dany cerebral adquirit al llarg de totes les etapes de la vida.
Té la missió i el compromís de millorar la qualitat de vida d'infants amb pluridiscapacitat i les seves famílies.
Ofereix una atenció integral i individualitzada a l'infant i una xarxa de serveis de suport, respir i orientació a les seves famílies.
Disposa d'un centre d'atenció especialitzada, organitzat com una escola bressol, que proporciona una atenció precoç específica i individualitzada.
Desenvolupa també programes de formació i recerca amb relació a l'atenció a infants amb pluridiscapacitat i les seves famílies.
Ofereix atenció, orientació, assessorament i suport a la criança positiva, teràpia familiar, grups d'ajuda mútua i espai de respir a les famílies.
La Coordinadora Síndrome de Down de Catalunya té l'objectiu de treballar en pro de les persones amb discapacitat intel·lectual, especialment aquelles amb la síndrome de Down.
Així, pretén potenciar, promoure, coordinar i atendre les diferents associacions i entitats d'iniciativa social que tinguin per objecte defensar i vetllar pels drets i la inclusió de les persones amb síndrome de Down de Catalunya i de les seves famílies.
Ofereix un programa d'atenció, informació i suport a pares, mares i germans de persones amb síndrome de Down, que afavoreix l'ajuda mútua entre pares i mares.
La Fundació va néixer com a iniciativa d'un grup de pares i professionals amb l'objectiu d'aprofundir sobre la síndrome de Down mitjançant la recerca i l'experiència pràctica en els camps de la pedagogia, la psicologia, la medicina i l'àrea social.
Federació formada per entitats que treballen en l'àmbit de la discapacitat intel·lectual, amb una triple perspectiva de servei: les mateixes persones amb discapacitat intel·lectual, les seves famílies i la seva vida en la comunitat.
Incideix en la defensa i la representació de les entitats associades principalment en els àmbits de l'atenció diürna, de l'atenció precoç, dels autogestors, de l'educació, de les famílies, de l'associacionisme, de l'habitatge, de l'àrea laboral, del lleure, de la qualitat dels serveis i de la tutela.
Amb la finalitat de donar informació, orientació i assessorament, disposa d'un servei d'atenció a famílies especialitzat en la discapacitat intel·lectual i en el desenvolupament.
Atén les famílies individualment o en grups de suport emocional.
Desenvolupa projectes, programes i serveis per a l'atenció integral de persones amb discapacitat intel·lectual per millorar la seva autonomia.
Entre els seus serveis hi ha centre ocupacional, programa de lleure, suport a l'autonomia, llar residència, residència de trastorns de conducta i pisos pont.
Disposa d'un programa d'atenció a les famílies, per assessorar, donar suport i fomentar la relació entre diferents famílies amb una persona discapacitada intel·lectual, tot potenciant l'ajuda mútua entre elles.
La missió de la Fundació MAP és millorar la qualitat de vida de les persones amb discapacitat i risc d'exclusió a la comarca del Ripollès, per mitjà de diferents serveis, com ara integració laboral, centre ocupacional, llar residència i residència.
Disposa d'un servei d'atenció a famílies per donar informació, orientació, assessorament, suport personal i emocional, i respir familiar.
També fan una tasca de sensibilització comunitària.
Organització integrada per entitats d'iniciativa social sense ànim de lucre i que tenen com a finalitat la creació i gestió de serveis adreçats a persones amb discapacitat intel·lectual i a infants amb trastorns en el desenvolupament a la comarca del Gironès.
Ofereix diferents recursos a les persones amb discapacitat intel·lectual i les seves famílies de la Garrotxa.
Disposa de servei d'atenció precoç, escola, teràpia ocupacional, centre de dia, residència i atenció a les famílies.
El seu projecte d'atenció a les famílies atén pares i mares amb infants fins als 3 anys, per orientar-los, assessorar-los, informar-los i donar-los suport.
Ajuda les famílies que tenen un infant o un/a jove que presenta unes necessitats educatives especials, ja sigui per algun tipus de discapacitat intel·lectual o per un factor mediambiental, que pot ser fins i tot transitori.
Dona suport a les escoles per tractar els alumnes amb necessitats educatives específiques (aules itinerants), ofereix formació als professionals i fa sensibilització del personal i l'alumnat.
Disposa d'un servei d'atenció familiar a pares i mares amb infants discapacitats i necessitats educatives específiques.
Ofereix suport, assessorament i formació quan les famílies se senten moltes vegades perdudes, esgotades i desorientades.
La Fundació Estany és una entitat propera i familiar, que treballa amb i per a les persones amb discapacitat intel·lectual i les seves famílies, per tal que puguin viure en llibertat i igualtat d'oportunitats dins la societat.
És la iniciativa d'un grup de familiars organitzats a través de l'associació APRODIPS (Associació Pro Disminuïts Psíquics de la Comarca del Pla de l'Estany), amb l'objectiu de trobar els suports i els recursos necessaris per crear una llar residència per a persones amb discapacitat intel·lectual a la comarca.
Gestionen serveis especialitzats d'atenció a les persones amb discapacitat intel·lectual i les seves famílies.
La Fundació Privada el Maresme pro persones amb discapacitat intel·lectual és una entitat d'iniciativa social sense afany de lucre que promou i impulsa la inclusió social i la millora de la qualitat de vida de les persones amb discapacitat intel·lectual de la comarca del Maresme i de les seves famílies.
Associació que treballa per donar resposta a les necessitats de persones amb discapacitat psíquica en tots els àmbits de la seva vida.
Té la finalitat de donar suport a l'Escola Esperança de Lleida en la seva tasca d'integració social i educativa de persones amb discapacitats psíquiques o de col·lectius amb risc d'exclusió social.
Fomenta les habilitats de pares i mares i familiars de persones amb discapacitat intel·lectual i del desenvolupament (DID).